En 64-årig mand døde i dag ved en arbejdsulykke på Mors. Han fik en skorsten ned over sig, da han var beskæftiget med at rive den ned. - Manden kommer fra lokalområdet, oplyser vagtchef Carsten Henriksen, Midt- og Vestjyllands Politi. Ulykken skete kort efter klokken 11 mandag formiddag, mens manden arbejdede med nedrivningsarbejde på en mindre ejendom på Strædet i Vester Assels på det sydlige Mors. På byggepladsen var en skorsten væltet ned over manden, der blev livsfarligt kvæstet, da han fik hele underkroppen begravet. Han blev indlagt på sygehuset i Thisted, hvor det ikke lykkedes lægerne at redde hans liv. Efter arbejdsulykken er Arbejdstilsynet nu rykket ud for at lave en undersøgelse af omstændighederne omkring den nedstyrtede skorsten. /ritzau/

Opsummering:
[size=2]En mand er død ved en arbejdsulykke på Limfjordsøen Mors. Han fik en skorsten ned over sig.
[/size]